Document ID: /roh_data/filtered/fineweb-2-filterrobots_roh.jsonl.gz/13814

Las ultimas emnas haja la Tirchia bunamain mintgadi repatrià fugitivs sirians enavos en lur patria. Enfin a 100 fugitivs per di sajan vegnids tramess enavos en Siria, scriva Amnesty International. Quai cuntrafetschia betg mo al dretg europeic mabain era al dretg tirc, accentuescha Amnesty International, l’organisaziun per ils dretgs umans.
Cunvegn tranter UE e Tirchia va proximamain en vigur
La Tirchia ha pir da curt suttascrit ina cunvegn cun l’Uniun europeica co schliar la crisa da fugitivs. Uschia èsi previs che la Tirchia surpiglia tut ils fugitivs illegals da la Grezia. Alura duajan ils stadis da l’UE per mintga fugitiv surpiglià reprender direct in fugitiv sirian da la Tirchia. La cunvegna duai ir en vigur a partir da l’emna proxima.
RR novitads 06:00